钦定古今图书集成/理学汇编/学行典/第250卷 > 王汝立
## 钦定古今图书集成/理学汇编/学行典/第250卷 > 王汝立

按《仪真县志》：“王汝立，字成甫。以太学生授光禄寺良
酝，署监事，擢南京光禄寺珍羞署正典祀事，岁省刍
额二万。三年，考满，上疏乞休。生平好行善事，修学宫，
创义田义房，以睦宗族。立义冢义渡，以便细民。后以
倭警，有议城庙湾者，汝立捐三千金助之。总漕李例
请晋秩，加南京后军都督府经历，致仕，卒年六十四。”